**ACTA DE LA SESSIÓ EXTRAORDINÀRIA DEL PLE DE L’AJUNTAMENT DE ALBAGÉS**

**IDENTIFICACIÓ DE LA SESSIÓ**

NÚM SESSIÓ : 07/2016

**SESSIÓ EXTRAORDINÀRIA**

DIA : 26 de setembre de 2016

HORA : 15:30 h

LLOC: Sala de Plens de l'Ajuntament de L’Albagés

**ASSISTENTS A LA SESSIÓ:**

Miquel Àngel Llimós Ruiz (Activem)

Víctor Masip Romero (Activem)

Ramon Maria Llimós Montagut (Activem)

Mariona Seró Masip (Activem)

**NO ASSISTEIXEN, EXCUSANT-SE:**

Josep Ramon Cuadrat i Rey (CIU)

Maite Melero Gasol (ERC-AM)

Albert Donés Antequera (ERC-AM

Actua com a secretària: Alba Martí Vallés

A L’Albagés, a 26 de setembre de 2016, reunit el Ple de l’ Ajuntament, prèvia convocatòria, i sota la presidència del Sr. Miquel Àngel Llimós Ruiz, un cop comprovada l’assistència del nombre suficient de membres per a la vàlida realització de la sessió es passa a resoldre el següent:

**ORDRE DEL DIA**

1.- Aprovar inicialment la modificació de crèdit 2/2016

**DESENVOLUPAMENT DE LA SESSIÓ I ACORDS:**

**1.- Aprovar inicialment la modificació de crèdit 2/2016**

ANTECEDENTS

1. Per Decret de l’ Alcaldia núm. 88/2016, de 14 de setembre de 2016 s’inicia l’expedient per a l’aprovació de la modificació de crèdit mitjançant suplement de crèdit.

2. El Regidor d ‘Hisenda en data 14 de setembre de 2016 ha proposat les partides i els imports que s’han de modificar.

3. La Secretària Interventora ha emès informes favorables.

FONAMENTS DE DRET

1. La normativa jurídica està recollida fonamentalment a l’article 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i als articles 34 a 38 del RD 500/1990.

2. Segons la normativa d’hisendes locals i el RD 500/90, quan s'hagi de realitzar alguna despesa que no pugui demorar-se fins a l'exercici següent i en el pressupost de la corporació no hi hagi crèdit, o sigui insuficient o no ampliable, el president ha d'ordenar la incoació de l'expedient de concessió de crèdit extraordinari o de suplement de crèdit.

El finançament es pot realitzar a càrrec del romanent líquid de tresoreria, amb nous o majors ingressos recaptats sobre els totals previstos en el pressupost corrent i mitjançant anul·lacions o baixes de crèdits de despeses d'altres partides no compromeses del pressupost vigent, les dotacions de les quals s'estimin reduïbles sense pertorbació del respectiu servei.

3. Segons l’article 22.2.e i 47 de la Llei 7/1985, de 2 de abril, reguladora de las bases del règim local, l’aprovació de la modificació del pressupost es competència del Ple de l’Ajuntament per majoria simple.

4. Cal tenir en compte l’article 165.1 del TRLRHL, amb relació a l’article 3 i 11 de la Llei Orgànica 2/2012, de 27 d’abril, d’estabilitat pressupostària i sostenibilitat financera (LOEPSF) en quant a què l’elaboració, aprovació i execució dels pressupostos i totes les actuacions que afectin a les despeses i ingressos de les Administracions Públiques i resta d’entitats que formen el sector públic, es sotmetrà al principi d’estabilitat pressupostària.

Per tant,

S’ACORDA per unanimitat dels membres assistents que representen la majoria absoluta del nombre legal (4 vots a favor):

Primer.-. Aprovar l’expedient de suplement de crèdit número 2/2016,que cal finançar mitjançant nous ingressos efectivament recaptats i anul·lacions o baixes dels crèdits de partides de despeses, del pressupost vigent de la corporació, d’acord amb el següent detall:

**Despeses que cal finançar:**

1/ Suplements de crèdit:

|  |  |  |  |  |
| --- | --- | --- | --- | --- |
| Partida | Nom | Consignació inicial | Proposta d’increment | Consignació definitiva |
| 450 632 | Inversió destinada al funcionament operatiu del serveis | 17.400 € | 28.094,79 € | 45.494,79 € |

**Finançament que es proposa:**

1/ Majors ingressos efectivament recaptats afectats (subvenció):

|  |  |  |  |  |
| --- | --- | --- | --- | --- |
| Partida | Nom | Previsió inicial | Recaptat | Diferència |
| 761 | Ajut directe Diputació de Lleida | 16.500 € | 12.000 € | 28.500 € |

2/ Anul·lacions o baixes dels crèdits de partides de despeses:

|  |  |  |  |  |
| --- | --- | --- | --- | --- |
| Partida | Nom | Consignació inicial | Proposta a la baixa | Consignació definitiva |
| 920 210 | Conservació i manteniment béns naturals | 40.000 € | 12.000 € | 28.000 € |
| 920 212 | Manteniment i conservació edificis municipals | 14.000 € | 4.094,79 € | 9.905,21 € |

Segon.- Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

L’Alcalde aixeca la sessió a les 15:45 hores, de la qual, com a secretària, estenc aquesta acta.

L’Albagés, 26 de setembre de 2016

L’Alcalde, La Secretària,

Miquel àngel Llimós Ruiz Alba Martí Vallès